Ulovlig og selvbestaltet blokade har kun til formål at skabe splittelse mellem chaffører og vognmænd. Stop den nu, lyder opfordingen fra chaufførerne.

Eksportchaufførernes Landsklub tager kraftig afstand fra de aktioner som en gruppe chauffører og formentlig også vognmænd har sat i værk for at blokere for godstrafik ind og ud af Danmark. Formanden for Eksportchaufførernes Landsklub, Carsten Paulin, opfordrer til, at den ulovlige aktion stoppes omgående.